CELEX: 32022D0614
Language: fi
Date: 2022-02-11 00:00:00
Title: Neuvoston päätös (EU) 2022/614, annettu 11 päivänä helmikuuta 2022, Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista koskevan kirjeenvaihtona tehdyn Euroopan unionin ja Mauritiuksen tasavallan välisen sopimuksen allekirjoittamisesta unionin puolesta ja sen väliaikaisesta soveltamisesta

13.4.2022   
               
               
                  FI
               
               
                  Euroopan unionin virallinen lehti
               
               
                  L 115/43
               
            
         NEUVOSTON PÄÄTÖS (EU) 2022/614,
         annettu 11 päivänä helmikuuta 2022,
         Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista koskevan kirjeenvaihtona tehdyn Euroopan unionin ja Mauritiuksen tasavallan välisen sopimuksen allekirjoittamisesta unionin puolesta ja sen väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Mauritiuksen tasavallan välinen kalastusta koskeva kumppanuussopimus (1), jäljempänä ’kalastuskumppanuussopimus’, hyväksyttiin unionin puolesta neuvoston päätöksellä 2014/146/EU (2), ja se tuli voimaan 28 päivänä tammikuuta 2014.
                  
               
                     (2)
                  
                  
                     Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan (3), jäljempänä ’pöytäkirja’, soveltaminen alkoi 8 päivänä joulukuuta 2017 neljäksi vuodeksi. Pöytäkirjan voimassaolo päättyi 7 päivänä joulukuuta 2021.
                  
               
                     (3)
                  
                  
                     Neuvosto antoi 28 päivänä syyskuuta 2021 komissiolle valtuudet aloittaa neuvottelut Mauritiuksen tasavallan kanssa uuden sopimuksen täytäntöönpanoa koskevan pöytäkirjan tekemisestä.
                  
               
                     (4)
                  
                  
                     Komissio on neuvotellut unionin puolesta unionin ja Mauritiuksen tasavallan välisen kirjeenvaihtona tehdyn sopimuksen, joka koskee pöytäkirjan voimassaolon jatkamista enintään kuudella kuukaudella, kunnes pöytäkirjan uusimista koskevat neuvottelut saadaan päätökseen. Pöytäkirjan voimassaolon pidentämistä koskevat neuvottelut saatettiin päätökseen, ja Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista koskeva kirjeenvaihtona tehty Euroopan unionin ja Mauritiuksen tasavallan välinen sopimus, jäljempänä ’kirjeenvaihtona tehty sopimus’, parafoitiin 6 päivänä joulukuuta 2021.
                  
               
                     (5)
                  
                  
                     Kirjeenvaihtona tehdyn sopimuksen tavoitteina on mahdollistaa se, että unioni ja Mauritiuksen tasavalta voivat jatkaa yhteistyötään kestävän kalastuksen politiikan ja kalavarojen vastuullisen hyödyntämisen edistämiseksi Mauritiuksen vesillä ja että unionin alukset voivat harjoittaa kalastustoimintaa kyseisillä vesillä.
                  
               
                     (6)
                  
                  
                     Kirjeenvaihtona tehty sopimus olisi hyväksyttävä sillä varauksella, että sen tekeminen saatetaan myöhemmin päätökseen.
                  
               
                     (7)
                  
                  
                     Jotta unionin alusten kalastustoiminta ei keskeytyisi Mauritiuksen vesillä, kirjeenvaihtona tehtyä sopimusta olisi sovellettava väliaikaisesti sen voimaantuloa varten tarvittavien menettelyjen päätökseen saattamiseen asti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa Euroopan unionin ja Mauritiuksen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaolon jatkamista koskeva kirjeenvaihtona tehty Euroopan unionin ja Mauritiuksen tasavallan välinen sopimus unionin puolesta sillä varauksella, että mainitun sopimuksen tekeminen saatetaan päätökseen (4).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa kirjeenvaihtona tehty sopimus unionin puolesta.
         
         
            3 artikla
            Kirjeenvaihtona tehtyä sopimusta sovelletaan sen voimaantuloa varten tarvittavien menettelyjen päätökseen saattamiseen asti väliaikaisesti sen 10 kohdan mukaisesti 1 päivästä tammikuuta 2022 tai mahdollisesta muusta myöhemmästä allekirjoituspäivästä alkaen.
         
         
            4 artikla
            Tämä päätös tulee voimaan tulee voimaan päivänä, jona se hyväksytään.
         
         
            Tehty Brysselissä 11 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 79, 18.3.2014, s. 3.
         
            (2)  Neuvoston päätös 2014/146/EU, annettu 28 päivänä tammikuuta 2014, Euroopan unionin ja Mauritiuksen tasavallan välisen kalastuskumppanuussopimuksen tekemisestä (EUVL L 79, 18.3.2014, s. 2).
         
            (3)  EUVL L 279, 28.10.2017, s. 3.
         
            (4)  Katso tämän virallisen lehden sivu 45.